U-I-146/04
Natisni
Opravilna št.:
U-I-146/04
Datum odločitve:
8. 9. 2005
ECLI:
ECLI:SI:USRS:2005:U.I.146.04
Akt:
Odlok o prostorskih ureditvenih pogojih za zunajmestni prostor Mestne občine Novo mesto (Uradni list RS, št. 98/03), 42. čl.
Izrek:
Postopek za oceno ustavnosti in zakonitosti 42. člena Odloka o prostorskih ureditvenih pogojih za zunajmestni prostor Mestne občine Novo mesto (Uradni list RS, št. 98/03) se ustavi.
Evidenčni stavek:
Na poziv Ustavnega sodišča je predlagateljica odgovorila, da ni več razlogov za nadaljevanje postopka, zato ga je Ustavno sodišče ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 6, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije, Ljubljana
Datum vloge:
24. 5. 2004
Vrsta odločitve:
sklep
Vrsta rešitve:
ustavitev
Dokument:
US24919
Dokument v PDF obliki:
U-I-146-04.pdf
115 KB
Prenesite datoteko
U-I-146/04-9
8. 9. 2005
SKLEP
Ustavno sodišče je v postopku za oceno ustavnosti in zakonitosti, začetem na zahtevo Vlade, na seji dne 8. septembra 2005
sklenilo:
Postopek za oceno ustavnosti in zakonitosti 42. člena Odloka o prostorskih ureditvenih pogojih za zunajmestni prostor Mestne občine Novo mesto (Uradni list RS, št. 98/03) se ustavi.
Obrazložitev
1. Vlada je izpodbijala 42. člen Odloka o prostorskih ureditvenih pogojih za zunajmestni prostor Mestne občine Novo mesto (v nadaljevanju Odlok), po katerem je bila lokacijska dokumentacija vsebinska podlaga za izdajo gradbenega dovoljenja, čeprav navedene dokumentacije prostorska zakonodaja ne predvideva več. Menila je, da je bila zato izpodbijana določba Odloka v neskladju s 179. členom Zakona o urejanju prostora (Uradni list RS, št. 110/02 in nasl. – ZUreP-1), s točko 6 prvega odstavka 2. člena Zakona o graditvi objektov (Uradni list RS, št. 110/02 in nasl. – ZGO-1) ter s 87. in s 153. členom Ustave.
2. Na podlagi 22. člena Odloka o spremembah in dopolnitvah Odloka o prostorskih ureditvenih pogojih za zunajmestni prostor Mestne občine Novo mesto (Uradni list RS, št. 49/05) je izpodbijana določba Odloka prenehala veljati. Ker Ustavno sodišče o ustavnosti in zakonitosti predpisov, ki so med postopkom prenehali veljati, praviloma ne odloča (47. člen Zakona o Ustavnem sodišču, Uradni list RS, št. 15/94 – v nadaljevanju ZUstS), je predlagateljico pozvalo, naj pojasni, ali pri zahtevi vztraja.
3. Na poziv Ustavnega sodišča je predlagateljica odgovorila, da ni več razlogov za nadaljevanje postopka. Zato ga je Ustavno sodišče ustavilo.
4. Ustavno sodišče je sprejelo ta sklep na podlagi 6. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj